Doen nou aansoek! Ma se slim plan om kinders van geld te leerFoto: Shaketha McGregor/Facebook As jou kinders gereeld by jou kom aanklop vir sakgeld, is dié ma se slim plan dalk jou antwoord. Shaketha McGregor van Georgia in die VSA het haar plan, om haar kinders meer van geld te leer, op Facebook gedeel en dit het oornag ŉ sensasie geword. Sy sê haar kinders het gereeld by haar geneul om ŉ nuwe selfoon of sakgeld te kry. “Ek het na hulle versoeke geluister en gesê ek sal ŉ groot verrassing gereed hê as hulle van die skool af by die huis kom. Verrassing! Dis ŉ indiensnemingsgeleentheid. As jy dit wil hê, sal jy daarvoor werk en dit verdien!” McGregor het selfs ŉ persoonlike kredietburo ingestel. Sy het met ŉ grappige hutsmerk gewonder wie eerste afgedank sou word! Met dié “indiensnemingsgeleentheid” kan haar kinders aansoek doen vir verskillende “poste” by die huis om sakgeld mee te verdien. Sy het drie poste beskikbaar: ŉ kombuisbestuurder, hoof huishulp en wasgoed-toesighouer. Sy het ook op die plakkate aangedui waar en wanneer onderhoude gehou sal word en het vorms gedruk wat haar kinders kon invul. Op dié vorms moet hulle hul ervaring invul en aandui of hulle beskikbaar sal wees om oor naweke en in die aande te werk. Hulle moet ook hul vereiste salaris invul en wanneer hulle kan begin. Met haar “kredietburo” kan die kinders by haar geld leen.